የዳንጎቴ ሲሚንቶ ፋብሪካ ስራ አስኪያጅ  በተፈፀመባቸው ጥቃት አረፉ
በኦሮሚያ ክልል ምእራብ ሸዋ ዞን አዳአ በርጋ ወረዳ የሚገኘው የዳንጎቴ ሲሚንቶ ፋብሪካ ስራ አስኪያጅ ማንነታቸው ባልታወቁ የታጠቁ ሰዎች በተፈፀመባቸው ጥቃት ህይወታቸው አለፈ።አብረዋቸው የነበሩ ሁለት የፋብሪካው ሰራተኞችም ህይወታቸው ማለፉን የአስቸኳይ ጊዜ አዋጁ ኮማንድ ፖስት ትናንት ባወጣው መግለጫ ጠቁሟል።የፀጥታ ሀይሎች በአሁኑ ወቅት አጥፊዎቹን አድኖ ለመያዝ ጥብቅ ክትትል በማድረግ ላይ የሚገኙ ሲሆን፤ ተጠርጣሪዎችን ለመያዝ በሚደረገው ጥረት ህብርተሰቡ አስፈላጊውን ትብብር እንዲያደርግ ኮማንድ ፖስቱ ጠይቋል።በምእራብ ሸዋ ዞን አዳ በርጋ ወረዳ የሚገኘው ዳንጎቴ ሲሚንቶ ፋብሪካ ከአዲስ አበባ በ90 ኪሎ ሜትር ርቀት ላይ ይገኛል ። 